
RESPUBLIKINIO IKIMOKYKLINIO UGDYMO ĮSTAIGŲ EKOLOGINIO UGDYMO PROJEKTO  ,,SAUGOK SVEIKATĄ – GERK VAISTAŽOLIŲ ARBATĄ“
     NUOSTATAI

I. BENDROSIOS NUOSTATOS IR ANOTACIJA

Balandžio 7 d. Pasaulinė sveikatos diena.  Daugelis mūsų esame ne tik girdėję posakį „sveikata – brangiausias turtas“, bet ir įsitikinę jo teisingumu. Jau nuo senų laikų vaistiniai augalai naudojami žmogaus sveikatai stiprinti. Paskutiniu metu ne tik žolelių žinovai kalba apie vaistažolių naudą, bet ir medikai.  Šiandien vienas iš ugdytojų ir tėvelių uždavinių atkreipti mažųjų dėmesį į tai, jog gamta – stebuklinga laboratorija, kurioje gydo kiekvienas augalėlis.
Žinodami, kad beveik kiekvienoje Lietuvos ikimokyklinio ugdymo įstaigoje vaikams sukurtos arba kuriamos ekologinio ugdymo sąlygos, skatiname vaistažolių auginimą, savomis rankelėmis užaugintų bei paruoštų arbatžolių vartojimą, arbatos gėrimo tradicijų ugdymą.
1. Respublikinio ikimokyklinio ugdymo įstaigų ekologinio ugdymo projekto „Saugok sveikatą – gerk vaistažolių arbatą“ nuostatai (toliau- nuostatai) reglamentuoja projekto tikslą, uždavinius, dalyvius, veiklos programą, organizavimą.
2. Projektas skirtas Pasaulinei sveikatos dienai paminėti.
3. Projekto partneriai: Marijampolės Meilės Lukšienės švietimo centras.
4. Projekto nuostatai skelbiami Marijampolės vaikų lopšelio – darželio ,,Pasaka“  internetinėje svetainėje http://www.marpasaka.lt, Marijampolės M. Lukšienės švietimo centro balandžio mėnesio veiklos plane, bei Facebooc grupėje ,,Auklėtoja auklėtojai“ (idėjos, darbeliai, pamokėlės...).

II. PROJELTO TIKSLAS, UŽDAVINIAI 
5. TIKSLAS: Įtraukiant vaikus į patirtinę veiklą ugdyti ekologinį mąstymą, kurti arbatos gėrimo, vaikų ir mokytojų dialogo kultūrą, formuoti nuostatą, kad gerti žolelių arbatą – sveika, naudinga ir malonu.

6. UŽDAVINIAI: 
6.1. Vaikai bus skatinami aktyviai įsijungti į  patirtinį ugdymo proceso įgyvendinimą.
6.2. Gilins turimas žinias apie vaistažoles, jų reikšmę žmogaus sveikatai. 
6.3. Pasitelkdami: regą, lytėjimą, skonį ir uoslę, įvardins vaistažoles. 
6.4. Stiprins organizmą vaistažolių arbatomis.
6.5. Jaus dėkingumą gamtai už jos dovanas, įspūdžius  išreikš meninės raiškos būdais

IV. PROJEKTO ORGANIZATORIAI IR DALYVIAI
7. Projektą organizuoja Marijampolės vaikų lopšelis–darželis „Pasaka“.
8. Projekto iniciatorė direktorė V. Pranckevičienė, koordinatorė direktoriaus pavaduotoja ugdymui Gita Orinienė.
9. Projekto organizatoriai:  ikimokyklinio ugdymo mokytojos Dalia Urmanavičienė, tel. +370 614 42816, Audronė Radauskienė tel. +370 685 73792.
10. Projekte kviečiami dalyvauti Lietuvos ikimokyklinio ugdymo įstaigų ugdytiniai, tėvai  ir pedagogai.
11. Projektas vykdomas nuo 2022 m. balandžio 7d. iki rugsėjo 30d.

V.PROJEKTO VEIKLOS PROGRAMA

12. Projekto vykdymo etapai:

	Etapai
	Data
	Veikla

	  I.
	2022-04-07/  05-13
	 Pedagogai parengia praktines, edukacines veiklas, susijusias su vaistiniais augalais, jų pažinimu, vartojimu. (Vaikai degustuoja įvairias vaistinių žolelių arbatas, praktiškai išbando įvairius skonius, kvapus, analizuoja juos. Pasirenka, kokias vaistažoles augins.).  Vaistažolių sėklų tyrinėjimas, sėjimas.

	  II.
	2022- 05-13/07-15
	Daigų sodinimas, laistymas, jų augimo stebėjimas fiksuojant augimo fazes (knygelėse, piešinukuose, nuotraukose, fiksuojant vaikų mintis ir t.t. .... ) 
Vaistažolių skynimas, arbatų degustavimas.

	  III.
	2022-07-15/ 08-15
	Vaistažolių atsargų ruošimas žiemai.

	  IV.
	2022-08-15/09-30
	Labiausiai patikusios arbatos vaistingąjį augalą vaikams pasiūloma pavaizduoti popieriaus lape, pasitelkiant tradicines ir netradicines dailės technikas bei priemones.




VI. DALYVAVIMO PROJEKTE TVARKA

13. Apie ketinimą dalyvauti projekte informuokite užpildę dalyvio anketą iki 2022-04-07 ir atsiuntę el. paštu  parodaparoda1@gmail.com  
14. Mokytojų registracija www.semiplius.lt 
15. Atsiradus neaiškumams skambinti mokytojoms Daliai Urmanavičienei tel. +370 614 42816, Audronė Radauskienė tel. +370 685 73792 ar rašyti el. paštu parodaparoda1@gmail.com
16. Vykstant projektui, nuo  balandžio 7 d. iki rugsėjo 30 d. veiks sukurta uždara Facebook grupė  „Saugok sveikatą – gerk vaistažolių arbatą“. Šioje grupėje projekto dalyviai dalinsis visų etapų foto akimirkomis, nurodant įstaigos, grupės pavadinimą, pedagogo vardą, pavardę (nuotraukose neturi matytis vaikų veidukai).
17. Pasibaigus projektui, prašome nuotraukų nekelti.

VII. BAIGIAMOSIOS NUOSTATOS

18. Projekte dalyvavusiems mokytojams bus parengta Marijampolės Meilės Lukšienės švietimo centro pažyma su pridedamu dalyvių sąrašu. Pažyma bus patalpinta sukurtoje virtualioje uždaroje Facebook grupėje „Saugok sveikatą - gerk vaistažolių arbatą“.
19. Pasibaigus projektui, Jūsų atsiųstos nuotraukos bus patalpintos Marijampolės vaikų lopšelio – darželio „Pasaka“ internetinėje svetainėje www.marpasaka.lt
20. Kiekviena įstaiga, dalyvaujanti projekte, atlieka projekto sklaidą savo įstaigų internetinėse svetainėse, facebook grupėse, informaciniuose stenduose.



Priedas Nr.1

EKOLOGINIO UGDYMO PROJEKTO ,,SAUGOK SVEIKATĄ – GERK VAISTAŽOLIŲ ARBATĄ“                                            
DALYVIO ANKETA
	
Įstaigos pavadinimas

	

	
Pedagogo(ų) vardas, pavardė, kvalifikacinė kategorija, el. paštas, telefono Nr.

	



